અમદાવાદ: ગુજરાતમાં ફરી એકવાર લઘુત્તમ તાપમાનમાં ઉલ્લેખનીય ફેરફાર થયો છે. ઠંડીના પ્રમાણમાં ઘટાડો નોંધાયો છે. લઘુત્તમ તાપમાન વધી જતાં ઓછી ઠંડીનો અનુભવ લોકો કરી રહ્યા છે. બીજી બાજુ હવામાન વિભાગ તરફથી કોલ્ડવેવની કોઇ ચેતવણી જારી કરવામાં ન આવતા સામાન્ય લોકોને રાહત થઇ છે. જો કે, પ્રદેશમાં નિચલી સપાટી ઉપર ઉત્તર પૂર્વીયથી પવનો ફુંકાઈ રહ્યા છે જેની અસર જોવા મળી રહી છે. આજે અમદાવાદમાં લઘુત્તમ તાપમાન ૧૨.૩ ડિગ્રી નોંધાયંર હતું જ્યારે પાટનગર ગાંધીનગરમાં લઘુત્તમ તાપમાન ૧૧ ડિગ્રી રહ્યું હતું. જ્યારે નલિયામાં લઘુત્તમ તાપમાન વધીને ૯.૪ ડિગ્રી રહ્યું હતું.